**Anerkendelse af rekorder ved Verdensmesterskaberne i Tampere 2022 - måske?**læs herunder, hvis du mener, at du har sat en dansk eller nordisk rekord i de nævnte øvelser, hvor Europa og verdensrekorder ikke kan godkendes. WMA og EMA godkender ingen rekorder i de nævnte øvelser.

*Følgende europa- og verdensrekorder sat i Tampere kan ikke anerkendes. Informationerne er modtaget fra WMA Tekniske Committee for godkendelse af rekorder.*

*På kastestadion i TESC var der flere ulovlige kasteområder (kasteflade meget højere end landingsflader). Derfor kan ingen rekorder i kast-femkamp på TESC godkendes - M80+ (de kastede i område 1, hvilket var lovligt).*

*Så rekorder i vægtkast, kuglestød, spydkast og diskos på kastestadion i TESC kan ikke godkendes. Der kan heller ikke sættes rekorder i kuglestød i parken uden for Ratina stadion (kasteflade meget højere end landingsflader).*

*Alle hammerkast, diskoskast, spydkast og spring på Ratina stadion kan godkendes.*

*Desuden var alle hække på 0.686m - ulovlige, så ingen rekorder kan anerkendes i hækkeløb for W60+ syvkamp, ​​M80+ tikamp, ​​W60+ 80 meter hæk, W60+ 200 meter og 300 meter hæk, M80+ 80 meter hæk, M70+ 200 meter og 300 meter hæk.*

*Det betyder, at danske og nordiske rekorder i de nævnte øvelser heller ikke kan godkendes.*

*vh Knud Høyer*

Uddybende svar fra Masters formand Knud Høyer:

Som Team managers fik vi disse oplysninger/svar på Technical Meetings, at det var aftalt, at forholdene blev lovlige, da Brian kontrollerede planerne for at etablere kastesteder på TESC. Da man ankom i ugen før mesterskaberne fik man at vide, at der ikke kunne støbes de nødvendige 6 ringe med tilhørende sikkerhed omkring med net og højder på det. Det blev med indendørs ringe med ru overflade i form af sandpapir og de lå på jorden - altså ca 10-12 cm højere end jordoverfladen. Kæmpe betonklodser var placeret rundt og ringene med jernrør i forskellig højde fra bagkanten og lidt højere ved åbningen, men ingen porte til højre eller venstre håndskastere. Spydkast var træplader udlagt på græs med 2 lag tartan i 3m bredde. Kuglestød i parken uden for Ratina stadion lå vel ca. 20cm over jordoverfladen. På hviledagen lovede de at grave alle indendørs ringene ned i jorden, men det skete ikke. Enkelte hammerkast og diskoskast blev flyttet ind på hovedstadion.

0,686m hækkene havde ingen modvægte i bunden, så den kraft der skulle til for at vælte dem var meget mindre end det tilladte. Arrangørerne kunne ikke med så kort varsel finde erstatning for de 80 hække.

Security officers Bill og Christine kunne ikke godkende sikkerheden for kasterne og officials, men det blev delvist klaret med lang afstands markering med minestrimler. Alligevel var der episoder under vægtkast, hvor en vægt blev kastet over nettet og landede 1 meter fra hoveddommeren, som stod lige bag burets åbning.